December 10.

Névnapok: Judit + Eulália, Lívia, Loretta

Események

Politikai események
.
 361 – Iulianus lett a római császár
 1520 – Luther Márton nyilvánosan elégeti Wittenbergben a kiközösítéséről szóló pápai rendeletet.
 1817 – Mississippi az USA 20. állama lesz.
 1841 – Pesten, Fáy András elnökletével megalakul a liberális ellenzéket tömörítő „Nemzeti Kör”.
 1898 – Párizsban megkötik az spanyol–amerikai háborút lezáró párizsi békét, melynek értelmében Spanyolország átengedi az Amerikai Egyesült Államoknak a Fülöp-szigeteket, Guamot, Puerto Ricót. Kuba formális függetlenséget nyer, az USA katonai és politikai ellenőrzése alatt.
 1908 – II. Abdul-Hamid szultán visszaállítja a korábban eltörölt alkotmányt és feloszlatott parlamentet.
 1939 – A kolbászháború nevű csata a finnek és a Vörös Hadsereg között
 1941 – A HMS Prince of Wales angol hadihajót japán repülőgépek elsüllyesztik a Dél-kínai-tengeren.
 1945 – Hollandia az ENSZ tagja lesz.
 1948 – Megalakul a Dobi-kormány, az új miniszterelnök Dobi István (elődje Dinnyés Lajos).
 1948 – Az ENSZ Közgyűlésén elfogadták az Emberi Jogok Egyetemes Nyilatkozatát.
 1961 – A Szovjetunió és Albánia megszakítja diplomáciai kapcsolatait.
 1987 – Háromnapos washingtoni csúcstalálkozó után Ronald Reagan amerikai elnök és Mihail Gorbacsov szovjet vezető ígéretet tesz a hadászati fegyverek jelentős csökkentésére, és utasítja a genfi tárgyalókat, hogy fogalmazzanak meg egy megállapodást az 1972. évi ABM (SALT) megállapodással összhangban.
 1989
 Megalakul a Marián Čalfa vezette, a „nemzeti közmegegyezés kormányának” nevezett új kabinet Csehszlovákiában.
 Gustáv Husák csehszlovák köztársasági elnök lemond tisztségéről.
 2007
 Kudarccal végződik az ENSZ-kormányzás alatti dél-szerbiai Koszovó státusáról folytatott tárgyalások utolsó fordulója, a tartomány azonnal egyeztetéseket kezdett Washingtonnal és Brüsszellel a függetlenség kikiáltásáról.
 Cristina Kirchner átveszi az argentin elnöki hivatalt férjétől, Néstor Kirchner távozó államfőtől.

Tudományos és gazdasági események
 1582 – Franciaország átáll a Gergely-naptárra.
 1901 – Először adják át a Nobel-díjat.
 1902 – Befejeződik az asszuáni duzzasztógát építése.
 1915 – Elkészül a tízmilliomodik Ford T-modell autó.
 1999 – Ariane–5 rakétával Franciaország pályára állítja az XMM–Newton nevű, a röntgensugárzás tartományában kutató csillagászati műholdat.
 2005 – Megszűnik a rendszeres forgalom a MÁV történetének első pályaudvarán, a Józsefváros pályaudvaron.

Kulturális események
• 2001 -  elindul a Klubrádió adása

Sportesemények

Születések 
 1790 – Bodola Sámuel erdélyi református püspök, királyi tanácsos († 1866)
 1804 – Carl Gustav Jacob Jacobi porosz matematikus, akit korának egyik legkiemelkedőbb képességű tanárának és minden idők egyik legnagyobb matematikusának tartanak († 1851)
 1815 – Ada Lovelace grófné, Byron angol költő leánya, az első női programozó, Charles Babbage szerzőtársa († 1852)
 1822 – César Franck belga származású francia orgonista, zeneszerző († 1890)
 1828 – Korányi Frigyes magyar belgyógyász († 1913)
 1830 – Emily Dickinson amerikai költő († 1886)
 1851 – Melvil Dewey (Melville Louis Kossuth Dewey) amerikai könyvtáros, a könyvtári besorolásra szolgáló Dewey decimális rendszer megalkotója († 1931)
 1877 – Spáda János kolozsvári magyar építőmester († 1913)
 1882 – Otto Neurath osztrák származású német filozófus és szociológus, az úgynevezett Bécsi kör tagja († 1945)
 1883 – Andrej Januarjevics Visinszkij szovjet jogász, politikus († 1954)
 1884 – Albert Steffen svájci író, költő, festő, antropozófus († 1963)
 1885 – Hammerschlag János orgonaművész, zenetörténész († 1954)
 1886 – Victor McLaglen Oscar-díjas angol színész († 1959)
 1890 – Bárdossy László magyar politikus, magyar miniszterelnök († 1946)
 1890 – Badalik Sándor Bertalan veszprémi püspök († 1965)
 1891 – Bernáth Ilma (Lukács Hugóné) magyar festő, rajzoló († 1961)
 1891 – Nelly Sachs Irodalmi Nobel-díjas német költőnő, drámaíró († 1970)
 1892 – Komlós Aladár magyar író, költő, irodalomtörténész († 1980)
 1895 – Tanner Ilona Baumgarten-díjas magyar írónőnő (írói nevén Török Sophie), Babits Mihály felesége († 1955)
 1900 – Joó Rózsi, magyar színésznő († 1979)
 1907 – Rumer Godden angol regényírónő († 1998)
 1913 – Takács Paula Kossuth- és Liszt Ferenc-díjas magyar opera-énekesnő († 2003)
 1922 – Kaszás Ferenc, honvédelmi miniszterhelyettes († 1974)
 1923 – Jorge Semprún spanyol író († 2011)
 1923 – Andaházy Margit Jászai Mari-díjas magyar színésznő († 1976)
 1934 – Howard Martin Temin Nobel-díjas amerikai genetikus, virológus († 1994)
 1934 – Szalkai Sándor magyar filmrendező († 1996)
 1940 – Illyés Kinga erdélyi előadóművésznő, színésznő, színészpedagógus († 2004) 
 1943 – Szűcs Lajos magyar olimpiai bajnok labdarúgó, edző († 2020)
 1948 – Abu Abbász (er. Muhammad Zaidan) palesztin politikus, a Palesztinai Felszabadítási Szervezet (PFSZ) megalapítója († 2004)
 1953 – Dobos Katalin magyar színésznő
 1957 – Michael Clarke Duncan amerikai színész (Halálsoron) († 2012) 
 1958 – Paksi Endre magyar heavy metal énekes, dalszerző és dalszövegíró, korábban basszusgitáros.
 1959 – Albert Gábor magyar színész
 1972 – Brian Molko skót-amerikai énekes, a „Placebo” együttes tagja
 1973 – Miller Zoltán magyar színész, énekes
 1980 – Sarah Chang amerikai hegedűművész
 1983 – Patrick Flueger amerikai színész
 1983 – Rafael Martinez spanyol tornász
 1987 – Gonzalo Higuaín argentin labdarúgó
 1989 – Czető Roland magyar színész, szinkronszínész
 1991 – Vang Meng kínai műkorcsolyázó
 1991 – Veselényi Orsolya magyar színésznő
 2014  
 Gabriella monacói hercegnő, II. Albert monacói herceg és Charlène monacói hercegné ikerlánya, 2 percig, öccse megszületéséig Monaco (prezumptív, feltételezett) trónörököse volt.
 Jakab monacói trónörökös, II. Albert monacói herceg és Charlène monacói hercegné ikerfia, születésétől fogva Monaco (nyilvánvaló) trónörököse

Halálozások 
 1718 – Stede Bonnet angol származású kalóz, a Karib-tenger térségében garázdálkodott (* 1688)
 1736 – António Manuel de Vilhena portugál johannita lovag, a Máltai lovagrend nagymestere (* 1650 vagy 1663)
 1813 – Barics Adalbert magyar jogász, egyetemi tanár (* 1742)
 1830 – Bachner Sámuel evangélikus lelkész (* ismeretlen)
 1834 – Borsiczky Adalbert kanonok (* ismeretlen)
 1850 – Bem József az 1848-49-es szabadságharc lengyel származású tábornoka (* 1794)
 1865 – I. Lipót Belgium első királya (* 1790)
 1875 – Toldy Ferenc magyar irodalomtörténész, az MTA tagja (* 1805)
 1884 – Eduard Rüppell német természettudós, Észak-Afrika kutató (* 1794).
 1896 – Alfred Bernhard Nobel svéd kémikus, mérnök, feltaláló, gyáriparos, a Nobel-díj megalapítója (* 1833)
 1909 – Vörös Felhő (Oglala Lakota) törzsfőnök,(* 1822)
 1919 – Franz Steindachner osztrák zoológus és ichthiológus, kiemelkedik a halrendszertan területén végzett munkássága (* 1834)
 1929 – Franz Rosenzweig német filozófus, történész (* 1886)
 1933 – Gróf Hadik János magyar politikus, 1918-ban 3 napig kijelölt miniszterelnök (* 1863)
 1936 – Luigi Pirandello Nobel-díjas olasz novellista, drámaíró (* 1867)
 1944 – Ligeti Miklós magyar szobrászművész (* 1871)
 1946 – Nagy Lajos régész, művészettörténész, muzeológus, az MTA tagja (* 1897)
 1957 – Pálinkás-Pallavicini Antal honvéd ezredes, 1956-os mártír (* 1922)
 1966 – Baló Zoltán magyar katonatiszt, posztumusz vezérőrnagy (* 1883)
 1967 – Otis Redding amerikai soul-énekes (* 1941)
 1972 – Moravcsik Gyula Kossuth-díjas magyar klasszika-filológus, bizantinológus, akadémikus (* 1892)
 1979 – Molnár János magyar postamérnök, műszaki kutató (* 1896)
 1987 – Jascha Heifetz litván származású hegedűművész (* 1901)
 1987 – Ábel Olga magyar író, újságíró, műfordító (* 1905)
 1988 – Szemes Mari Jászai- és Kossuth-díjas színésznő (* 1932)
 1990 – Kovács Károly magyar színművész, érdemes művész (* 1902)
 1996 – Forgács László magyar színész (* 1921)
 1996 – Kővágó József katonatiszt, mérnök, politikus, polgármester (* 1913)
 1999 – Kazimir Károly Kossuth-díjas magyar színházi rendező (* 1928)
 2006 – Augusto Pinochet Chile korábbi elnöke (* 1915)
 2010 – Jacques Swaters belga autóversenyző (* 1926)

Nemzeti ünnepek, emléknapok, világnapok 
• Nemzetközi Tokaji Aszú Nap

Jegyzetek 

December napjai